b'\n_START_ARTICLE_\nMaria Anna a Spaniei\n_START_SECTION_\nBiografie\n_START_PARAGRAPH_\nMaria Anna, Arhiduces\xc4\x83 de Austria, Infant\xc4\x83 a Spaniei a fost sora mai mic\xc4\x83 a Anei de Austria, so\xc8\x9bia regelui Ludovic al XIII-lea al Fran\xc8\x9bei, \xc8\x99i a lui Filip al IV-lea al Spaniei. De asemenea, a fost sora mai mare a Cardinalului-Infante Ferdinand._NEWLINE_La \xc3\xaenceputul anilor 1620, Iacob I al Angliei a v\xc4\x83zut-o pe Maria Ana ca o posibil\xc4\x83 mireas\xc4\x83 pentru fiul \xc8\x99i mo\xc8\x99tenitorul s\xc4\x83u, viitorul Carol I al Angliei \xc8\x99i al Sco\xc8\x9biei. Carol chiar a vizitat Madridul pentru a se \xc3\xaent\xc3\xa2lni cu Maria Ana. Cu toate acestea, negocierile au e\xc8\x99uat deoarece Maria Ana nu a dorit s\xc4\x83 se c\xc4\x83s\xc4\x83toreasc\xc4\x83 cu un protestant iar Carol nu s-ar fi convertit la catolicism. \xc3\x8en cele din urm\xc4\x83, Carol s-a c\xc4\x83s\xc4\x83torit cu Henrietta Maria a Fran\xc8\x9bei._NEWLINE_Ea s-a c\xc4\x83s\xc4\x83torit la 20 februarie 1631 cu v\xc4\x83rul ei primar, viitorul Ferdinand al III-lea, atunci rege al Ungariei. A c\xc4\x83l\xc4\x83torit din Spania spre Austria prin Italia, o c\xc4\x83s\xc4\x83torie periculoas\xc4\x83 \xc3\xaen timpul R\xc4\x83zboiului de Treizeci de Ani, care i-a luat 14 luni. S-a c\xc4\x83s\xc4\x83torit prin procur\xc4\x83 cu Ferdinand care a fost reprezentat de cumnatul ei, episcopul Leopold Wilhelm de Strassburg, Passau \xc8\x99i Halberstadt, c\xc3\xa2nd a ajuns la Trieste la 26 ianuarie 1631 \xc8\x99i cu Ferdinand \xc3\xaensu\xc8\x99i printr-o a doua ceremonie la Viena._NEWLINE__NEWLINE_Nunta a fost celebrat\xc4\x83 timp de o lun\xc4\x83. Maria Ana a fost descris\xc4\x83 ca fiind vesel\xc4\x83, prietenoas\xc4\x83 \xc8\x99i inteligent\xc4\x83. A fost activ politic, a ac\xc8\x9bionat \xc3\xaen calitate de consilier a so\xc8\x9bul ei \xc8\x99i regent\xc4\x83 \xc3\xaen timpul absen\xc8\x9belor lui.\n_START_SECTION_\nDeces\n_START_PARAGRAPH_\n\xc3\x8en timpul R\xc4\x83zboiului de Treizeci de Ani, familia s-a mutat la Linz. Maria Ana era \xc3\xaens\xc4\x83rcinat\xc4\x83 cu ultimul ei copil \xc8\x99i la scurt\xc4\x83 vreme dup\xc4\x83 cezarian\xc4\x83 a murit. Mama \xc8\x99i fiica au fost \xc3\xaenmorm\xc3\xa2ntate \xc3\xaen acela\xc8\x99i sicriu.'